
             ÚRAD  VLÁDY 

SLOVENSKEJ REPUBLIKY

      sekcia vládnej legislatívy
                                                                                                     Na rokovanie vlády SR

                                                                                                     Dňa 11. októbra 2017
                                                                                                     K materiálu č. 44314/2017        
                                                                                                     K bodu č. 5                                                                                                                                                                                                                                                                                                                                                                                                                                                                                                                                                                                                                                                                              
S  T  A  N  O V  I  S  K O
k návrhu rozpočtu verejnej správy na roky 2018 až 2020 

-  časť  Návrh zákona o štátnom rozpočte na rok 2018 
I.


Návrh zákona o štátnom rozpočte na rok 2018 podľa článku 58 Ústavy Slovenskej republiky a podľa § 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov predkladá na rokovanie vlády Slovenskej republiky minister financií Slovenskej republiky Peter Kažimír na základe zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

 II.
Návrh rozpočtu odráža konsolidáciu verejných financií. Rozpočet verejnej správy sa zostavuje za štátny rozpočet a rozpočty ostatných subjektov verejnej správy na obdobie troch rokov, t. j. roky 2018, 2019 a 2020. Návrh zákona o štátnom rozpočte na rok 2018, ktorým sa v súlade s citovaným zákonom o rozpočtových pravidlách verejnej správy schvaľuje štátny rozpočet, je predložený v rámci materiálu „Návrh rozpočtu verejnej správy na roky            2018 až 2020“ na rokovanie vlády Slovenskej republiky. 

Predkladateľ deklaruje súlad návrhu zákona s Ústavou Slovenskej republiky, ústavnými zákonmi a ďalšími zákonmi platnými v Slovenskej republike, ako aj                        s medzinárodnými zmluvami a inými dokumentmi, ktorými je Slovenská republika viazaná     a s právom Európskej únie.

 

V súlade s Jednotnou metodikou na posudzovanie vybraných vplyvov sa na návrh zákona o štátnom rozpočte táto metodika nevzťahuje. 

 

Podľa § 27 ods. 2 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona          č. 310/2016 Z. z. návrh zákona o štátnom rozpočte nie je predmetom pripomienkového konania. 

 
III.
Návrh zákona nebol predmetom rokovania Legislatívnej rady vlády Slovenskej republiky.   

IV.
          
Sekcia vládnej legislatívy Úradu vlády Slovenskej republiky odporúča vláde Slovenskej republiky návrh zákona o štátnom rozpočte na rok 2018 schváliť v predloženom znení.

